burgasdotpro/wikipedia huggingface dataset:
Eurylochos (Odysea)

Eurylochos (starogr. "Εὐρύλοχος" – "Eurylochos", ) je v gréckej mytológii druh itackého kráľa Odysea a manžel jeho sestry Ktimeny.
Eurylochos viedol prieskumný oddiel, ktorý vyslal Odyseus na ostrov Aiaia. Na ostrove objavili dom čarodejnice Kirké, strážený zakliatými levmi a vlkmi. Z domu bol počuť spev, preto na seba upozornili a Kirké ich pozvala dnu. Všetci sa nahrnuli dovnútra, jediný Eurylochos nevošiel, lebo tušil lesť. Kirké družine vykúzlila jedlo a ponúkla ho, následne každého švihla čarovným prútikom a premenila ich na prasatá.
Zhrozený Eurylochos sa rýchlo vrátil na loď, opísal udalosť Odyseovi a ten hneď vyrazil do domu Kirky. Cestou ho zastavil boh Hermes, aby ho varoval a pomohol mu. Proti čarám Kirky mu daroval čarovnú bylinu a poradil mu, aby na Kirku vytasil meč a donútil ju prisahať, že jeho druhov odčaruje. Kirké mu to potom sľúbila, ale len pod podmienkou, že u nej zostane celý rok. Odyseus súhlasil a tak tam zostal aj so svojou družinou. Keď po roku nadišiel deň odchodu, požiadali Kirku o povolenie odísť. Kirké ich priateľsky prepustila a pri rozlúčke dala Odyseovi radu, aby sa zastavil pri prahu podsvetia a vyvolal tam ducha veštca Teiresia, ktorý mu poradí čomu sa má vyvarovať na budúcej ceste. Vchod do podsvetia bol ďaleko na severe v krajine Kimmeriov. Keď našli miesto odkiaľ sa do podsvetia vchádzalo, vstúpil tam Odyseus sprevádzaný Eurylochom, priniesli spolu obeť duchom mŕtvych a dali si vyvolať ducha veštca Teiresia. Ten Odysea ako im to povedala Kirké, varoval pred nástrahami budúcej cesty.
Aj keď Eurylochos prežil trójsku vojnu i mnohé útrapy dlhej spiatočnej cesty, domov sa už nevrátil. Na ostrove Trinakia (Sicília), prehovoril svoju družinu, aby zabili niekoľko kráv patriacich bohu slnka Héliovi. Za túto opovážlivosť ich potom najvyšší boh Zeus zahubil bleskom v morskej búrke. Jediný kto prežil, bol Odyseus.
Serie A 1948/1949

Serie A 1948/1949 bola sezóna talianskej najvyššej futbalovej súťaže. Víťazom tohto ročníka sa stalo Torino, ktoré tak získalo svoj šiesty taliansky titul. Túto sezónu poznamenala letecká katastrofa tímu Torino, pri ktorej zomreli prakticky všetci členovia prvého tímu. Zostávajúce štyri zápasy tak dohral rezervný tím.
Serie A 1949/1950

Serie A 1949/1950 bola sezóna talianskej najvyššej futbalovej súťaže. Víťazom tohto ročníka sa stal Juventus, ktorý tak získal svoj ôsmy taliansky titul.
VSŽ Košice v sezóne 1968/1969

VSŽ Košice v sezóne 1968/1969 hrali už piatu sezónu medzi elitou v Československu. Liga otvorila už svoj 26. ročník a v tejto sezóne niesla názov I. liga. Pre celok TJ VSŽ Košice bola opäť poznačená mnohými odchodmi hráčov, ktorým končil posledný rok vojenskej služby. Klub opustil celý rad hráčov na čele s trénerom Ladislavom Štemprokom, ktorý získal angažmá vo Švajčiarsku. Dňa 15. júna 1968 sa stali trénermi Anton Haukvic a František Giba. S pomocou oddielu sa im podarilo doplniť káder o hráčov: Skopal, Kostúr, Biely, Kyselica, Janák a podaril sa im aj prestup hráčov ako Metelka, Kuriš a Plánička. V tejto sezóne bol odohraný aj malý počet prípravných zápasov pre augustové udalosti roku 1968.Na zjazde reprezentácie ČSSR B v USA reprezentovali vlasť aj hráči VSŽ Faith, Brunclík a Janák. Košice v sezóne obsadili 7. miesto a titul získala opäť Dukla Jihlava.
Sezóna.
Liga.
Herný systém.
Liga sa hrala systémom 10 tímov, kde každý s každým odohral 2 zápasy vonku a 2 zápasy doma.
Zápasy.
Poznámka: Zápas 6.kola VSŽ Košice 1:4 (0:0,0:2,1:2) Slovan CHZJD Bratislava bol kontumovaní v prospech hostí z Bratislavy na 5:0, kvôli neoprávnenému štartu hráča VSŽ Karla Skopala. Hráč nastúpil za "oceliarov", hoci jeho prestup z klubu ZKL Brno ešte v dobe konania zápasu nebol schvalený.
VSŽ Košice "B".
Hokejový klub okrem „A-mužstva“ mal v súťaži divízie zaradené aj „B-mužstvo“ VSŽ, ktoré sa využívalo pre štart hráčov, ktorí nehrali pravidelne I. ligu.
Divízia.
VSŽ Košice "B" v sezóne 1968/69 hrali v skupine Východ divízie o postup do II.ligy. Tím však nepostúpil do baráže ktorú hrali iba víťazi skupín divízii(boli 2 východná a západná skupina).
Tabuľka Divízie - Skupina Východ.
Poznámka: V tabuľke chýbajú výsledky posl. 4 kôl.
Ujgurské jazyky

Ujgurské jazyky môžu byť:
Folkušová (potok)

Folkušová alebo "Folkušovianka" (staršie názvy Podlužan a Žitava) je potok v dolnom Turci, v južnej časti okresu Martin. Je to pravostranný prítok Zápotočia, meria 2 km a je tokom VI. rádu.
Pramení východne od obce Folkušová, následne preteká jej intravilánom a západne od obce ústi do Zápotočia.
Peňaženka

Penaženka je druh ochranného puzdra na peniaze a v modernej dobe aj na rôzne druhy platobných kariet, či osobných dokladov. Ide o puzdro, ktoré býva často skladacie a zatváracie.
Peňaženky sa vyskytujú v celej škále farieb, materiálov (koža, látka…) a veľkosti v závislosti na veľkosti peňazí. Existujú varianty len na drobné mince, na mince a bankovky, ale medzi najpoužívanejšie patria kombinované peňaženky s oddelenými miestami pre mince, bankovky, doklady a karty. Takéto peňaženky majú zatváraciu priehradku, do ktorej sa vkladajú mince. Vo vnútri peňaženky sa nachádzajú ďalšie priehradky, ktoré sú uspôsobené na veľkosť kreditných kariet, alebo občianskeho či vodičského preukazu.
Peňaženky sa tiež využívajú ako turistický suvenír, kde sa na jednu zo strán uvedie symbol zeme, regiónu, alebo iný významný výjav daného územia.
Dejiny.
Prvé peňaženky sú spojené s rozvojom bankoviek, respektíve papierových peňazí, pretože pokiaľ sa používali mince, bol hlavným nástrojom pre ich osobný prenos využívaný mešec, alebo v prípade väčšieho množstva truhla.
V modernej peňaženke sa objavujú aj malé puzdrá na kreditné karty, ktoré sa objavujú prvýkrát v 50. rokoch 20. storočia.
Liou Jang

Liou Jang alebo Jang Liouová (* 6. október 1978, Čeng-čou, Čína) je prvá čínska kozmonautka. V roku 2012 sa na lodi Šen-čou 9 zúčastnila takmer 13 dňového letu na prvú čínsku kozmickú stanicu Tchien-kung 1.
Biografia.
Narodila sa 6. októbra 1978 v meste Čeng-čou v provincii Che-nan, vyrastala v dedine Lin-čou. Absolvovala vojenskú leteckú akadémiu v Čeng-čou a v roku 1997 sa pripojila k Leteckým silám čínskej ľudovej armády, kde ako pilotka dosiahla hodnosti majora. Má nalietaných viac ako 1680 hodín. 
V rokoch 2009 – 2010 sa zúčastnila 5. výberu čínskych kozmonautov, ktorým v marci 2010 úspešne prešla a spolu s Wang Ja-pching tak prvýkrát rozšírili oddiel čínskych kozmonautov o ženy. V marci 2012 bola menovaná členkou jednej z dvoch posádok pripravovaných na let ku stanici Tchien-kung 1. 15. júna bola jej posádka oficiálne potvrdená ako hlavná, pričom spolu s ňou sa letu mali zúčastniť aj kozmonauti Ťing Chaj-pching a Wang Liou.
Loď Šen-čou 9 úspešne vyštartovala 16. júna 2012 a 18. júna sa spojila so stanicou Tchien-kung 1. Počas pobytu na stanici sa Liouová zameriavala na uskutočňovanie experimentov súvisiacich s kozmickou medicínou. Pristávací modul lode Šen-čou 9 úspešne pristál 29. júna 2012. Jang Liouová sa tak stala v poradí 525. kozmonautom sveta, 57. ženou vo vesmíre a prvou čínskou kozmonautkou, vo vesmíre strávila celkovo 12 dní a 15 hodín.
Élise Crombezová

Élise Crombezová (* 26. júl 1982, Mouscron, Belgicko) je belgická modelka. 
Kariéra.
Ako modelka začala pracovať v roku 1999. Vystupovala na mnohých módnych prehliadkach značiek Christian Dior, Christian Lacroix, Galliano, Karl Lagerfeld, Louis Vuitton, Prada, Versace a Viktor &amp; Rolf. Objavila sa niekoľkokrát na obálke časopisu Vogue – britského (máj 2005, január 2006), talianskeho (január, máj a júl 2003; júl, september a október 2004) i japonského vydania (marec a apríl 2003, júl 2004).
Žije a pracuje v New Yorku pre agentúru DNA Models.
Serie A 1950/1951

Serie A 1950/1951 bola sezóna talianskej najvyššej futbalovej súťaže. Víťazom tohto ročníka sa stalo Miláno, ktoré tak získalo svoj štvrtý taliansky titul.
Skylla

Skylla (starogr. "Σκύλλα" – "Skylla", ) môže byť v gréckej mytológii:
Scylla

Scylla môže byť:
Ivan Galád

Ivan Galád (* 10. apríl 1963, Krupina) je slovenský futbalový tréner. Aktuálne bez klubu.
NTC Senec

Národné tréningové centrum Senec je futbalový štadión v Senci. Hráva na ňom zápasy štvrtoligový klub MŠK Senec. Pred ním tu hrávali aj niekdajší druholigový ŠK (SFM) Senec a prvoligový FC Senec. Kedysi na štadióne hrávala aj FC Artmedia Petržalka. Hľadiská majú kapacitu 3 264 miest.
Divisione Nazionale 1928/1929

Divisione Nazionale 1928/1929 bola sezóna talianskej najvyššej futbalovej súťaže. Víťazom tohto ročníka sa stala Bologna, ktorá tak získala svoj druhý taliansky titul. Po tejto sezóne sa liga rozdelila na Serie A a Serie B.
Extreme ironing

Extreme ironing (doslovný preklad „extrémne žehlenie“) je extrémny šport a druh umenia. Jeho podstatou je navštíviť odľahlú lokalitu a na žehliacej doske si žehličkou vyžehliť oblečenie. Podľa oficiálnej stránky je extreme ironing „najnovší nebezpečný šport, ktorý v sebe kombinuje vzrušenie z extrémnej outdoorovej aktivity a uspokojenie z dobre zachovaného trička“.
Tvrdí sa, že šport vznikol v roku 1997 na záhrade Phila Shawa v Leicestri. Žehlí sa na rozličných miestach a pri rôznych činnostiach ako napr. na útesoch, pod vodou, počas bungee jumpingu, v kanoe, na lyžiach atď.
Divisione Nazionale 1927/1928

Divisione Nazionale 1927/1928 bola sezóna talianskej najvyššej futbalovej súťaže. Víťazom tohto ročníka sa stalo Torino, ktoré tak získalo svoj prvý taliansky titul.
Majstrovstvá Európy v softbale mužov 1995

Majstrovstvá Európy v softbale mužov 1995 boli v poradí 2. majstrovstvá Európy v softbale mužov, ktoré organizuje Európska softbalová federácia (ESF). Konali sa v Hørsholme, v Dánsku od 10.16. júla 1995, za účasti 9 tímov. Titul získali po druhýkrát Holanďania. Takisto ostatné dve medailové pozície ostali nezmenené.
Divisione Nazionale 1926/1927

Divisione Nazionale 1926/1927 bola sezóna talianskej najvyššej futbalovej súťaže. Víťazom tohto ročníka sa pôvodne stalo Torino, no z dôvodu ovplyvnenia zápasu s Juventusom mu bol titul dodatočne odobraný.
Víťaz.
Pôvodným víťazom tohto ročníka bolo Torino. Niektorí členovia vedenia klubu však neskôr priznali, že zaplatili za výhru v zápase s mestským rivalom Juventusom, keď Torino vyhralo 2:1. Titul bol tak dodatočne v nasledujúcej sezóne odobraný a táto sezóna tak nemá žiadneho víťaza.
Večernica južná

Večernica južná alebo netopier južný (lat. "Pipistrellus kuhlii") je druh netopiera z čeľade netopierovité.
Opis.
Dosahuje dĺžku 3,8 až , predlaktie 2,7 až a váži 7 – 8 g. Väčšinou je žltohnedo sfarbený s bielym okrajom na krídle.
Rozšírenie a početnosť.
Je široko a hojne rozšírený, obýva severnú Afriku, Európu a Áziu po východnú Indiu.
Rozšírenie na Slovensku.
Rozšírenie druhu na území Slovenska nie je dostatočne známe, prvé záznamy pochádzajú z roku 2006.
Zo 429 mapovacích kvadrátov DFS sa celkovo vyskytol v 5 (1,2% rozlohy Slovenska):
Bionómia.
Vyskytuje sa v nižšie položenej otvorenej krajine, lesoch aj na mestskom území. Hniezdi v dutinách stromoch aj v ľudských obydliach.
Prvoslav Vujčić

Prvoslav Vujčić, cyrilika: "Првослав Вујчић" (* 20. júl 1960) je srbský spisovateľ, jeden z najvýznamnejších srbských autorov literárne činných v zahraničí.
Životopis.
Vujčić sa narodil v srbskej rodine v obci Burjan Mali blízko Požarevca vo vtedajšej Juhoslávii. Stal sa známy pod menom Prša. V súčasnosti pôsobí v Kanade ako spisovateľ, básnik, publicista a aforista.
Senzus

Senzus je populárna slovenská hudobná skupina, ktorej hudba často vychádza z úprav slovenských ľudových piesní.
Založenie skupiny.
Hudobná skupina Senzus bola založená v roku 1978. Prvý album s názvom: „Slovenská rodná dedina“ skupina vydala až v roku 1991. Do dnešnej doby má na svojom konte viac ako 30 hudobných albumov. 
Členovia skupiny.
Do roku 2006 hrala skupina v zložení: Pavol Peschl, Igor Fekete, Dušan Hergott. Po smrti Dušana Hergotta skupina hrá v zložení: Pavol Peschl – "basgitara, spev", Igor Fekete – "klávesové nástroje, trombón, spev", Robert Mrva – "bicie nástroje, spev". V roku 2020 odišiel zo skupiny Igor Fekete. 
Pred rokom 2006 v skupine tiež hrali: Romeo Marko - klávesy, Štefan Stehlík – gitara, Ivan Argalaš - bicie, Miroslav Dužek - gitara, Stanislav Moravčík – klávesy. 
Popularita.
Napriek tomu, že skupina hrala podobný repertoár už od svojho vzniku (1978) skutočne celoslovensky populárna sa stala po vydaní svojho prvého albumu v roku 1992. 
Napriek tomu, že boli známi, nebránili sa hrať na dedinských zábavách, ba dokonca ani svadbách. Ich potenciál pre televíziu si všimol Martin Sarvaš, ktorý presadil v televízii reláciu Senzi Senzus. 
V čase vrcholnej popularity (1997) mala skupina aj 35 vystúpení mesačne. V roku 2000 to bolo stále 20 vystúpení mesačne. 
Koncom minulého a začiatkom tohto tisícročia obsadzoval Senzus popredné priečky ankety Zlatý slávik v kategórii skupina: Strieborný slávik 1998, Bronzový slávik 1999, 2000, 2002. 
Výber z tvorby.
Diskografia.
Senzus - Od A do Z (M - N)
Profil (hudobná skupina)

Profil je slovenská hudobná skupina. Bola založená 26. decembra 1974 v obci Horné Obdokovce v okrese Topoľčany.
Panónsky biely králik

Panónsky biely králik (maď. "Pannon fehér nyúl") je stredné, mäsové plemeno králika, vyšľachtené v Maďarsku na Kaposvárskej univerzite v osemdesiatich rokoch. Pre ich veľké rastové schopnosti toto plemeno v Maďarsku zastupuje až 60 % chovu králikov.
Charakteristika.
Panónsky králik sa vyznačuje veľkou plodnosťou: samica ročne môže vrhnúť až 7-krát, pretože rast mladých je dosť rýchly a bežne sa odstavujú už vo veku 4 týždňov. Vo veku 6 týždňov ich živá váha dosahuje 1,2 až . Panónsky králik tak patrí medzi plemená s vysokou úžitkovou hodnotou, podobne ako jemu podobné: Hycole, Hy-plus stredný, Hy-19 Capital a Zika. 
Toto plemeno zatiaľ na Slovensku nie je veľmi rozšírené, pretože chovatelia nemali k nemu prístup. Po otvorení hraníc sa na maďarských burzách už bežne kupuje, preto sa s ním na južnom Slovensku už možno bežne stretnúť. Chov panónskeho králika nie je náročný, vhodný je aj pre začínajúcich chovateľov. Mladé králiky sú po odstave od matky náročnejšie na krmivo a čistotu. Ich spotreba krmiva je malá. Dedičné a degeneratívne choroby zatiaľ nie sú známe.
Prima Divisione 1925/1926

Prima Divisione 1925/1926 bola sezóna talianskej najvyššej futbalovej súťaže. Víťazom tohto ročníka sa stal Juventus, ktorý tak získal svoj druhý taliansky titul.
Severná liga.
Predkvalifikačné kolo.
Do ďalšieho kola postúpili Legnano, Mantova, Novese a Como. Novese a Como však dodatočne odstúpili a zvyšné dva kluby si tak zachovali svoje miesta v súťaži.
Južná liga.
Kvalifikačné kolo.
Tímy boli rozdelené geograficky podľa regiónov, pričom z kažého regiónu postúpil minimálne jeden klub.
Živočíšny produkt

Živočíšne produkty (alebo zvieracie produkty) sú všetky produkty, ktoré sú získané z tela živočícha. Do tejto kategórie spadajú ako produkty, ktoré zviera vyprodukovalo (napríklad mlieko, vajcia a med), tak aj produkty, ktoré boli získané jeho usmrtením.
Termín sa často používa v súvislosti s diétami, vegánstvom alebo vegetariánstvom, ale tiež napríklad v súvislosti s kašrutom, halalom alebo vitariánstvom. Laktoovovegetariánstvo odmieta tie živočíšne produkty, kvôli ktorým bolo zviera zabité, zatiaľ čo vegánstvo odmieta všetky živočíšne produkty.
Bežne nie sú za živočíšne produkty označované skameneliny ani produkty z rozložených tiel živočíchov (napríklad ropa). Rastliny hnojené pozostatkami zvieracích tiel sa tiež nepovažujú za živočíšne produkty.
Zoznam živočíšnych produktov.
Bežne používané k jedlu.
Zoznam živočíšnych produktov, ktoré sú určené pre človeka k jedlu alebo do niektorých jedlých produktov pridávané.
Ďalšia časť zoznamu obsahuje živočíšne produkty vyrábané z vajec
Posledná časť zoznamu obsahuje všetky ostatné živočíšne produkty
Ostatné.
Nasledujúce produkty živočíšneho pôvodu (alebo s veľkou pravdepodobnosťou živočíšneho pôvodu) sa používajú k iným účelom, ako je stravovanie.
Prvá časť zoznamu obsahuje tie živočíšne produkty, ktoré boli získané z tela živočícha tak, že bolo zviera zabité.
Zvyšok živočíšnych produktov bol zo živočícha získaný nesmrtiacou (neletálnou) cestou.
Zoznam aditív živočíšneho pôvodu.
Niektoré živočíšne produkty môžu byť označované tiež písmenom E a svojim číselným označením. Medzi tieto prídavné látky patria všetky nasledujúce:
Pokiaľ vynecháme zo zoznamu látky, ktoré sú prakticky vždy iného než živočíšneho pôvodu, a tie, ktoré sú na Slovensku zakázané ako aditíva, ostanú nasledujúce: E 101, E 120, E 422, E 432 – 436, E 442, E 470 – 475, E 477, E 478, E 479b, E 481 – 483, E 491 – 495, E 570, E 627, E 631, E 635, E 640, E 904, E 920, E 1518.
Prima Divisione 1924/1925

Prima Divisione 1924/1925 bola sezóna talianskej najvyššej futbalovej súťaže. Víťazom tohto ročníka sa stala Bologna, ktorá tak získala svoj prvý taliansky titul.
Severná liga.
Predkvalifikačné kolo.
Do ďalšieho kola postúpili Spezia a Novara.
Južná liga.
Kvalifikačné kolo.
Tímy boli rozdelené geograficky podľa regiónov, pričom z kažého regiónu postúpil minimálne jeden klub.
Životopisy slávnych Grékov a Rimanov

Životopisy slávnych Grékov a Rimanov ("Bioi paralléloi", t. j. "Paralelné životopisy") je najvýznamnejšie dielo gréckeho spisovateľa, historika a filozofa Ploutarcha (asi 46 – asi 127). Ide o dvadsať dva dvojíc tzv. paralelných životopisov slávnych historických postáv gréckej a rímskej histórie, v ktorých sa odrážajú dejiny antického sveta zhruba od 5. storočia pred Kr. do 1. storočia pred Kr.
Životopisy vraj Ploutarchos začal spisovať na popud svojich priateľov, ale už skoro si túto činnosť veľmi obľúbil. Mohol totiž jej prostredníctvom v zmysle svojho politického presvedčenia o nevyhnutnej historickej súčinnosti Grékov a Rimanov ukázať rovnocenný podiel oboch národov na budovaní antickej spoločnosti. Plutarchovým zámerom bolo prostredníctvom životopisov slávnych Grékov pripomenúť Rimanom grécke prvenstvo v antickej civilizácii, kým životopisy slávnych Rimanov mali presvedčiť gréckych čitateľov o tom, že Rimanov nemožno v žiadnom prípade radiť medzi barbarov.
Dielo obsahuje štyridsaťšesť životopisov rozdelených do dvadsaťdva dvojíc, pretože jedna dvojica (Agis a Kleomenes – bratia Gracchovia) obsahujú štyri životopisy. Životopisov bolo pôvodne viac, ale nie všetky sa dochovali. Tak sa napríklad stratila dvojica, ktorá bola napísaná ako prvá – Epameinóndas a Scipio (pravdepodobne Africanus starší). Nedochovali sa aj životopisy rímskych cisárov od Augusta po Vitellia. Ide o tieto dvojice:
Vo dvojiciach sú osobnosti porovnávané a ich osud má byť podľa Plutarcha vzorom a poučením pre život. Ploutarchos totiž nehľadal len spoločné rysy týchto osobností, ale predovšetkým ich morálne kvality. Okrem týchto paralelných životopisov poznáme ešte štyri samostatné (Aratov, Artaxerxov, Galby a Othona).
V životopisoch sú jasne rozoznateľné tri hlavné dejinné epochy – najväčší rozmach Atén v 5. storočí pred Kr. a vrchol aj náhly úpadok spartskej moci na začiatku storočia následujúceho, počiatočné obdobie helenizmu a dejiny posledného storočia rímskej republiky. Vcelku možno Plutarchovu životopisnú zbierku označiť za dôstojný pamätník slávnej gréckej a rímskej minulosti, lebo v nej nechýba (okrem Filipa II. Macedónskeho, ku ktorému cítil Ploutarchos silné antipatie) žiadna z najvýraznejších postáv antickej minulosti z obdobia pred začiatkom nášho letopočtu.
Plutarchove životopisy mali veľký význam aj v neskorších obdobiach, kedy z nich čerpali námety pre svoje hry mnohí dramatici (napríklad Corneille, Racine alebo William Shakespeare).
Java applet

Java applet bol applet napísaný v programovacom jazyku Java. Sťahoval sa zo servera vo forme Bytecode. Java applety sa spúšťali buď vo webovom prehliadači alebo v aplikácii AppletViever od spoločnosti Sun Microsystems. Ide o zastaranú technológiu (od verzie Java 9), ktorá už nieje podporovaná prehliadačmi.
Futsalová asociácia Slovenska

Futsalová asociácia Slovenska (skr. FAS) je riadiacim orgánom futsalu (AMF)sálového futbalu na Slovensku. Vznikla v roku 2012 a nadviazala tak na zaniknutý "Slovenský zväz sálového futbalu", ktorý riadil futsalové (v sálovom futbale) dianie na Slovensku do roku 2003 predtým, než sa zlúčil so slovenskými futsalovými zložkami FIFA. Je členom Európskej futsalovej únie (UEFS), a jeho snahou je začleniť sa aj do svetovej futsalovej asociácie AMF.
Súťaže.
Dosiaľ sa FAS podarilo zorganizovať Majstrovstvá Slovenska v roku 2012 a jej cieľom do budúcnosti je zorganizovanie celoslovenskej ligovej súťaže.
Externé odkazy.
[[Kategória:Sálový futbal]]
[[Kategória:Národné futsalové zväzy|Slovensko]]
[[Kategória:Slovenské športové zväzy|Futsal]]
[[Kategória:Organizácie založené v 2012]]
Serie A 1951/1952

Serie A 1951/1952 bola sezóna talianskej najvyššej futbalovej súťaže. Víťazom tohto ročníka sa stal Juventus, ktorý tak získal svoj deviaty taliansky titul.
Baráž o udržanie.
Lucchese zostúpilo do Serie B.
Play-off o účasť v Serie A.
Víťaz baráže o udržanie sa stretol s druhým tímom zo Serie B.
Triestina sa udržala v Serie A.
Bombové útoky v Bombaji v roku 1993

Bombové útoky v Bombaji v roku 1993 boli sériou 13 veľkých teroristických útokov, ktoré sa uskutočnili 12. marca 1993 v indickom meste Bombaj. Zahynulo pri nich celkovo 257 ľudí a viac ako 1400 bolo zranených. Dodnes ide o najhorší teroristický incident v novodobých dejinách Indie. Predpokladá sa, že útoky spáchali islamistickí militanti v spolupráci s bombajským zločineckým syndikátom pod vedením mafiánskeho bossa menom Dávúd Ibráhím (angl. Dawood Ibrahim).
Pozadie, priebeh a následky útokov.
6. decembra 1992 zničili v meste Ajódhja hindskí extrémisti posvätnú islamskú mešitu Bábrí masdžid (Búburova mešita) z roku 1527. To v nasledujúcich týždňoch zapríčinilo rozsiahlu vlnu násilných nepokojov medzi moslimami a hinduistami po celej Indii. Násilnosti obzvlášť zasiahli mesto Bombaj, kde vyústili v smrť vyše 900 ľudí, prevažne moslimov. Pri nepokojoch došlo aj k veľkým škodám na majetku, čo v pomerne veľkej miere zasiahlo aj miestny organizovaný zločin. Ten bol reprezentovaný hlavne najsilnejšou mafiánskou skupinou známou ako "D-Company" vedenou Dávúdom Abráhímom. Ibráhím bol sám moslim a začal obviňovať políciu z toho, že pri nepokojoch priamo pomáhala hinduistickým extrémistom a usmerňovala ich na ničenie moslimského majetku, obzvlášť vo vlastníctve mafie. Mafia sa spojila s moslimskými extrémistami trénovanými v Pakistane a začala pripravovať rozsiahlu teroristickú akciu, ktorá mala byť pomstou zameranou hlavne proti väčšinovému hindskému obyvateľstvu a indickým úradom.
K prvému útoku došlo 12. marca 1993 o 13:30 miestneho času, keď v podzemnom parkovisku pod 28 poschodovou budovou Bombajskej burzy vybuchla silná nálož uložená v aute. Výbuch budovu vážne poškodil a usmrtil 84 ľudí. V nasledujúcich hodinách explodovalo v rôznych častiach mesta celkovo 12 ďalších bômb, väčšinou uložených v autách, ale aj v cestovných kufroch či motorových skútroch. Útoky zasiahli hotely, kancelárske budovy, banky či obchodné domy. K vôbec najhoršiemu útoku došlo o 14:45 pred obchodným domom "Century", kde bomba ukrytá v terénnom aute zabila 113 ľudí. Takmer pri všetkých útokoch bola použitá výbušnina RDX, posledný nastal o 15:40. Celkovo si teroristické útoky toho dňa vyžiadali 257 mŕtvych a vyše 1400 zranených, z toho okolo 700 vážne.
Hoci detailné pozadie a motívy k útokom nie sú celkom objasnené, rozsiahle vyšetrovanie viedlo k jednoznačnému záveru, že za nimi stál zločinecký syndikát Dávúda Ibráhima v spolupráci s miestnymi moslimskými extrémistami pravdepodobne napojenými na pakistanských islamistov. Špeciálny indický súd pre zločiny terorizmu obvinil z útokov celkovo 129 ľudí, pričom v roku 2006 uznal 100 z nich za vinných. V júli 2007 bolo 12 z nich odsúdených na trest smrti, viacerí boli odsúdení na dlhoročné tresty väzenia. Mnoho ďalších podozrivých je stále na úteku, vrátane hlavných organizátorov útoku Dávúda Ibráhíma a jeho blízkeho spolupracovníka známeho pod anglickou prezývkou Tiger Memon.
Serie A 1952/1953

Serie A 1952/1953 bola sezóna talianskej najvyššej futbalovej súťaže. Víťazom tohto ročníka sa stal Inter, ktorý tak získal svoj šiesty taliansky titul.
László Csatáry

László Csatáry, resp. László Csizsik-Csatáry (maďarsky "Csizsik-Csatáry László", * 4. marec 1915, Mány, Rakúsko-Uhorsko – † 12. august 2013, Budapešť, Maďarsko) bol bývalý maďarský policajný dôstojník, vojnový zločinec, zodpovedný za násilné deportácie židovského obyvateľstva z Košíc v roku 1944. V roku 1948 bol v Košiciach retribučným ľudovým súdom odsúdený v neprítomnosti na trest smrti.
Život.
Csatáry pôsobil počas druhej svetovej vojny ako policajný veliteľ v Košiciach. V roku 1944 bol poverený koncentrovaním židovského obyvateľstva z Košíc a okolia v košickej tehelni a novozriadenom gete. To nechal zriadiť ku 1. máju 1944 v ôsmich uliciach južne od centra mesta a zároveň sa stal jeho veliteľom. Ako jeden z vykonávateľov deportácií sa spolupodieľal na odsune asi 15 700 Židov. Počas deportácií sa podľa viacerých svedectiev očitých svedkov dopustil vojnových zločinov. Bol zodpovedný za mučenie a popravy väzňov. Osobne sa zúčastnil na fyzických útokoch na civilistov.
Po vojne prebehlo vyšetrovanie zodpovednosti za likvidáciu geta. Na základe vypočutia svedkov v decembri 1947, ktorí Csatáryho identifikovali, ho súd v neprítomnosti odsúdil 8. júna 1948 na trest smrti. V roku 1949 utiekol pred právnou zodpovednosťou za svoje činy do Kanady, kde sa vydával za Juhoslovana. Usídlil sa v Montreale a pracoval ako predajca umeleckých výrobkov. V roku 1955 získal kanadské občianstvo. V roku 1997 mu bolo občianstvo odobraté z dôvodu zadania nepravdivých informácii o jeho pôvode. O mesiac opustil krajinu. 
V roku 2012 ho vypátrali lovci nacistov v Budapešti na základe informácií z Centra Simona Wiesenthala. Napriek tomu štátne orgány v Maďarsku spočiatku vôbec nekonali. Až po tom, čo v júli 2012 britský denník The Sun uverejnil informácie o mieste jeho pobytu začali maďarské orgány konať a 18. júla 2012 ho vypočúvali. Medzitým koncom marca 2013 slovenský Krajský súd v Košiciach zmenil rozsudok kvôli jeho nevykonateľnosti na doživotie. Zomrel 12. augusta 2013 vo veku 98 rokov v nemocnici v Budapešti na zápal pľúc.
Metal Hammer CS

Metal Hammer CS bol českou a slovenskou mutáciou anglického časopisu Metal Hammer venujúceho sa metalovej hudbe, ktorý vychádza v mnohých krajinách Európy. Metal Hammer CS vychádzal v rokoch 1994-1999 a redakcia sídlila v Košiciach.
Začiatky.
Zakladateľom česko-slovenskej mutácie bol Branislav Mathe, ktorý už mal v tej dobe za sebou skúsenosti s vydávaním amatérskych metalových fanzinov Amateur Savage a Metal Savage a aj neskôr sa venoval vydávaniu hudobných časopisov (Populár, Rock Planet). V začiatkoch česko-slovenská redakcia preberala veľkú časť článkov (hlavne rozhovory) od anglickej matky, no časom veľmi rýchlo prešli na plne originálny obsah. Redakciu okrem nadšencov tvorili aj aktívni hudobníci.
Šéfredaktori.
Šéfredaktormi časopisu boli:
Kauzy.
Prvá kauza sa odohrala ešte v začiatkoch, keď šéfredaktor a zakladateľ časopisu METAL HAMMER CS, Branislav Mathe, ako vydavateľ amatérskych hudobných fanzinov ostal dlžný predplatiteľom za nevydané čísla a výhercom súťaží. Títo sa naďalej obracali na redakciu METAL HAMMERU so žiadosťami o vrátenie predplatného a zaslanie vecných cien.
Druhá kauza sa týkala úvodníka, v ktorom sa autor tvrdo a nevyberane vyjadril na adresu organizátorov neuskutočneného koncertu skupín KREATOR, GRIP inc., HATE SQUAD, PYOGENESIS a GLADIATOR v Košiciach (21. 11. 1995). Organizátor p. Baranovič, ktorý v deň, keď sa mal koncert uskutočniť odišiel na Ukrajinu, nakoniec autora úvodníka zažaloval. Koncert bol organizátorom zrušený aj napriek tomu, že všetko bolo pripravené, dokonca už na pódiu stála prvá kapela, ktorou bol slovenský Gladiator. Organizátor koncert zrušil preto, že v predpredaji sa nepredalo toľko lístkov ako si predstavoval a využil zhruba hodinové meškanie zahraničných kapiel, ktoré sa zdržali na hraniciach.
Koniec časopisu.
V roku 1998 METAL HAMMER CS skončil po finančnom krachu, ktorý bol zapríčinený viacerými okolnosťami. V prvom rade sa časopis dostal do dlhov v dôsledku politických bojov Vladimíra Mečiara s novinármi. PNS (poštová novinová služba), ktorá bola v rukách štátu, blokovala finančné prostriedky za predané výtlačky všetkým novinám a časopisom aj niekoľko mesiacov (samozrejme okrem médií poplatným režimu). Druhým problémom bolo nedodržanie finančných záväzkov viacerých reklamných partnerov. Pre tieto nezrovnalosti mal vydavateľ časopisu problémy získať peniaze na vytlačenie ďalších čísel a v dôsledku meškania jednotlivých vydaní pomaly prichádzal aj o ďalších inzerentov. Rovnako redakciu opúšťali aj redaktori, ktorí nedostali zaplatené. Redakcia bola rozpustená v apríli 1999.
Európska agentúra pre životné prostredie

Európska agentúra pre životné prostredie ( – EEA) je špeciálna agentúra Európskej únie, ktorá je zodpovedná za oblasť životného prostredia. EEA sídli v dánskej Kodani a v súčasnosti má 32 členských štátov, vrátane Slovenskej republiky. Ide o všetky členské štáty EU a ďalej o Island, Lichtenštajnsko, Nórsko, Švajčiarsko a Turecko. EEA má ďalej nadviazané kooperačné dohody so balkánskymi štátmi: Albánsko, Bosna a Hercegovina, Severné Macedónsko, Čierna Hora a Srbsko.
Bola založená na základe rozhodnutia EU prijatého v roku 1990. Vlastná činnosť agentúry bola zahájená v roku 1994. Jej poslaním je podporovať udržateľný rozvoj v Európe. Náplňou jej práce je zhromažďovať, triediť a analyzovať informácie týkajúce sa životného prostredia. Jej povinnosťou je poskytovanie včasné, relevantné a spoľahlivé informácie verejnej správe aj verejnosti.
V čele EEA stojí výkonná riaditeľka, profesorka Jacqueline McGlade.
Životné formy rastlín

Životné formy rastlín sú tvary rastlín prispôsobené ekologickým podmienkam.
V súčasnosti existuje niekoľko systémov životných foriem rastlín pre rôzne klimatické a geografické podmienky. Pre mierny pás popísal v roku 1905 dánsky botanik Raunkiaer 6 základných životných foriem. Raunkiaerové životné formy sa v súčasnosti vzťahujú aj na rastliny, ktoré sa nevyskytujú v miernom páse, čo je dosť nepresné.
Ďalšími životnými formami už celosvetového použitia sú fytoplanktón, fytoedafón a endofyty.
Životný cyklus

Životný cyklus je v biológii súhrn všetkých fáz vývoja organizmu od oplodneného vajíčka až po štádium dospelosti (t.j. štádium, v ktorom je organizmus schopný reprodukcie).
Môže mať mnoho podôb a rôzne stupne zložitosti. 
Na základe rozdielov v ploidii sa rozoznávajú tri typy cyklov:
Národné ženské futbalové družstvo USA

Národné ženské futbalové družstvo Spojených štátov je reprezentačné futbalové družstvo zložené z hráčok, ktoré sú držiteľkami štátneho občianstva Spojených štátov amerických. Je dvojnásobným majstrom sveta, štvornásobným olympijským víťazom a šesťnásobným majstrom zóny CONCACAF.
Na Letných olympijských hrách 2012 v Londýne získalo svoj štvrtý olympijský titul, keď vo finále porazilo úradujúce majsterky sveta a svoje finálové premožiteľky z MS 2011.
Angry Birds

Angry Birds je strategická videohra, vyvinutá fínskym vývojárom počítačových hier Rovio Entertainment, inšpirovaným predovšetkým náčrtom štylizovaných bezkrídlych vtákov. Hra bola po prvýkrát vydaná pre iOS v decembri 2009. Do decembra 2010 bolo na App Store zakúpených 12 miliónov kópií. Neskôr spoločnosť vyvinula verziu aj pre smartphony s operačným systémom Android. 
V hre používajú hráči prak, ktorým vystreľujú rôzne druhy vtákov smerom na zelené prasatá postavené v rámci rôznych štruktúr. Zámer je zničiť všetky prasatá na hracej ploche. Ako sa hráči dostávajú do nových úrovní, objavujú sa nové vtáky, niektoré aj so zvláštnymi schopnosťami, ktoré môže hráč použiť.Hráči získavajú tzv. zlaté vajcia.Tie im umožňujú ísť do špeciálnych úrovní.
Sparté (mytológia)

 
Sparté alebo Sparta (starogr. "Σπάρτα, Σπάρτη" – "Sparta, Sparté", ) je v gréckej mytológii dcéra spartského kráľa Euróta(alebo riečneho boha Eurota), manželka kráľa Lakedaimóna.
Lakedaimón menom svojej manželky Sparty, nazval hlavné mesto novozaloženého lakedaimónskeho kráľovstva, neskôr presláveného udatnosťou mužov, tvrdou výchovou a krásou žien. 
Z manželstva Lakedaimóna a Sparty sa narodili synovia Amyklas a Himeros a dcéry Eurydika, Asiné a Kleodiké. Následníkom trónu sa stal Amyklas, ktorý neskôr založil mesto Amyklai.
V mýtoch sa Sparta a Lakedaimón objavujú pomerne neskoro. Hoci Sparta už existovala v mykénskom období, po dórskom vpáde mesto opäť založili až okolo roku 950 pred Kr. s oficiálnym názvom Lakedaimón a tento názov sa hlavne u nespartského gréckeho obyvateľstva udržal až do druhého storočia pred Kr.
Sparté

Sparté môže byť:
Chlorid zinočnatý

Chlorid zinočnatý (ZnCl2) je anorganická zlúčenina chlóru a zinku. Existuje v deviatich známych kryštálových formách. Ide o bezfarebnú alebo bielu látku dobre rozpustnú vo vode. Chlorid zinočnatý je hygroskopický a navlhavý, preto musí byť chránený pred vlhkosťou, vrátane vodných pár vo vzduchu. Používa sa v širokej škále aplikácií pri spracovaní textilu, ako tavidlo a v chemickej syntéze.
Nie je známy žiadny minerál s týmto chemickým zložením, existuje však veľmi vzácny minerál simonkolleit so vzorcom Zn5(OH)8Cl2•H2O.
Bezpečnosť.
Chlorid zinočnatý dráždi kožu a dýchaciu sústavu. Bezpečnostné opatrenia, ktoré sa vzťahujú k bezvodému chloridu zinočnatého, platia aj pre iné bezvodé halogenidy kovov, t. j. ich hydrolýza môže byť exotermická a treba sa vystríhať kontaktu s týmito látkami. Koncentrované roztoky sú kyslé a žieravé, ako Lewisova kyselina poškodzujú celulózu a hodváb.
Životnosť (technika)

Životnosť je vlastnosť predmetu, ktorá označuje ako dlho si predmet udrží svoje pôvodné, alebo takmer pôvodné vlastnosti (okrem vlastnej prevádzkyschopnosti napr. tiež výkonnostné charakteristiky a spoľahlivosť, v niektorých prípadoch aj užitkové vlastnosti esteticko-vzhľadové či hygienické – napr. hlučnosť).
Životnosť sa meria väčšinou na čas, alebo na opakovanie. Časovo sa merajú napríklad spotrebiče, kde rýchlovarná kanvica môže mať životnosť 5 rokov. Z takej informácie vieme, že pokiaľ si takú kanvicu kúpime, mala by vydržať približne 5 rokov s rovnakými vlastnosťami (rýchlosť varenia…). Na opakovanie sa merajú napríklad nabíjacie batérie, kde výrobca udáva, koľkokrát je možné batériu nabiť, aby si uchovala svoje vlastnosti.
Dĺžka životnosti je ovplyvnená nielen pri výrobe (plánované zastarávanie, výrobné technológie a ďalšie atribúty výrobcu ako napr. systém kontroly a akosti, úroveň výrobných prostriedkov aj pracovníkov), ale významne ju ovplyvňuje spôsob používania produktu (pracovné zaťažovanie, okolité prostredie a pod.). Preto sa u sledovaných zariadení (napr. v jadrovej energetike) monitoruje zaťažovanie a priebežne sleduje čerpanie predpokladanej životnosti, aby mohla byť včas naplánovaná výmena.
Život u čizmama sa visokom petom

Život u čizmama sa visokom petom je tretí a zároveň posledný štúdiový album juhoslovanskej rockovej skupiny Time, vydané v roku 1976. Rovnako ako ich predchádzajúce dva albumy, toto album znovu produkuje Vladimir Mihaljek Miha.
Život není jenom legrace (i když většinou ano)

Život není jenom legrace (i když většinou ano) (2007) je kniha poviedok Jiřího Suchého, ktorá vyšla pri príležitosti festivalu "Město čte knihu" v Šumperku.
Obsahuje 21 poviedok; staršie, už publikované, aj poviedky nové. Na konci knihy je tiež zaradené rozprávanie "Jak vznikaly písničky".
Aegean Airlines

Aegean Airlines S.A. (; doslova: "Egejské aerolínie") je grécky národný letecký dopravca a najväčšia grécka letecká spoločnosť podľa počtu prepravených cestujúcich, obsluhovaných destinácií a veľkosti flotily. Spoločnosť vznikla v roku 1987 pod názvom "Aegean Aviation" a špecializovala sa iba na súkromné lety, alebo fungovala ako letecká ambulancia. Prvá komerčná linka Atény – Iraklio pod názvom "Aegean Airlines" začala v máji 1999. V roku 2010 Aegean Airlines odkúpili grécku leteckú spoločnosť Olympic Air. Od júna 2010 je spoločnosť členom aliancie leteckých spoločností Star Alliance. Dopravca vykonáva pravidelné a charterové lety z Atén a Solúnu do hlavných gréckych destinácií a tiež viacerých európskych a na Blízky východ. Hlavnú základňu má na Medzinárodnom letisku Eleftheriosa Venizelosa v Aténach, letisku v Solúne a Medzinárodnom letisku Larnaka na Cypre. Spoločnosť má základne aj na ďalších gréckych letiskách, pričom niektoré len sezónne. Sídli v Kifissii na predmestí Atén.
Destinácie.
Aegean Airlines v súčasnosti lietajú do 78 pravidelných a sezónnych destinácii v Európe, Ázii a Afrike.
Codeshare.
Aegean Airlines majú tzv. codeshare dohodu a v súčasnosti prevádzkujú spoločné lety so spoločnosťami:
Charterové lety.
Počas letnej sezóny spoločnosť Aegean Airlines prevádzkuje niekoľko lietadiel A320, ktoré poskytujú charterové služby v spolupráci s veľkými cestovnými kanceláriami. Charterové lety spájajú obľúbené dovolenkové destinácie v Grécku s Talianskom, Francúzskom, Spojeným kráľovstvom, Poľskom, Izraelom, Rumunskom, Ruskom, Švédskom, Dánskom, Estónskom, Fínskom, Nórskom, Slovinskom, Rakúskom, Nemeckom, Maďarskom, Ukrajinou a ďalšími krajinami. V posledných rokoch prevádzkujú aj charterové lety na futbalové zápasy, napríklad keď grécka futbalová reprezentácia hrá v zahraničí.
Aegean Airlines tiež vlastnia 51% podiel v Animawings, rumunskej charterovej leteckej spoločnosti.
Flotila.
Flotilu Aegean Airlines tvoria tieto lietadlá (stav z marca 2022):
AC Sparta Praha cycling

AC Sparta Praha cycling je český profesionálny cyklistický tím založený v roku 2002. Športový riaditeľ je Petr Pučelík s centrálou v Prahe.
Členovia tímu.
Bývalí členovia tímu.
V tíme sa v minulosti objavili mnohé známe mená českej i zahraničnej cyklistiky:
Aktivity.
Medzi ďalšie aktivity tímu patrí aj organizovanie pretekov Mezinárodní trofej Rokycan a Tour de Brdy.
Životická tragédia

Životická tragédia je označenie odvetnej akcie nacistických bezpečnostných zložiek v roku 1944 proti obyvateľom obce Životice (dnes súčasť Havířova).
Príčina tragédie.
Príčinou tragédie bola prestrelka medzi partizánmi a gestapom 4. augusta 1944 v životickom hostinci Isidora Mokrosza (partizáni napadli príslušníkov gestapa, ktorí tu práve boli). Pri tejto prestrelke boli zabití traja príslušníci gestapa, jeden partizán a hostinský.
Nemecká odveta.
V odvete za túto akciu bola obec 6. augusta ráno obkľúčená a boli zastrelení všetci muži, ktorí nepreukázali nemeckú štátnu príslušnosť. Dohromady bolo zastrelených 36 ľudí zo Životic, Horní a Dolní Suchej a Horního Těrlicka. Národnostne išlo o 28 Poliakov a 8 Čechov. Gestapo pri tomto zásahu nemalo občanov nijak vytipovaných, preto ľudia, ktorí sa tou dobou nachádzali mimo územia obce, zastrelení neboli. Ďalších 31 ľudí bolo gestapom odvedených do koncentračných táborov, odkiaľ sa vrátili len štyria. Telá zastrelených boli odvezené do Orlovej, kde boli pochované do hromadného hrobu na židovskom cintoríne.
Po udalosti.
24. jún 1945 boli telá exhumované a prevezené späť do Životic] kde boli pochované. 25. septembra 1949 bola nad hrobkou odhalená mohyla, ktorej autorom bol karvinský akademický sochár a maliar Franciszek Świder. V súčasnosti je Životický pamätník pripomienkou obetí tejto tragédie a zároveň múzeom protinacistického odboja na Těšínsku.
Adresa pamätníka.
Památník životické tragédie
Padlých hrdinů 47a
736 01 Havířov - Životice
Front národného oslobodenia Farabunda Martího

Front národného oslobodenia Farabunda Martího (španielsky "Frente Farabundo Martí para la Liberación Nacional", skr. FMLN) je ľavicová politická strana v Salvádore. Počas Salvádorskej občianskej vojny bola silným povstaleckým hnutím, ktoré viedlo partizánsku vojnu proti miestnej vojenskej diktatúre. Po skončení vojny sa stala jednou z najsilnejších politických strán v krajine a jej kandidát Carlos Mauricio Funes bol v roku 2009 zvolený za salvádorského prezidenta.
Strana je pomenovaná podľa Farabunda Martího, ktorý bol lídrom neúspešnej roľníckej vzbury proti diktátorovi Maximilianovi Hernández Martínezovi. Ten dal Martího a viac ako 10 000 ďalších vzbúrencov po potlačení povstania v roku 1932 povraždiť.
FMLN vznikla po začiatku občianskej vojny, keď sa 10. októbra 1980 spojilo najsilnejšie povstalecké hnutie známe ako "Ľudové oslobodzovacie sily Farabunda Martího" (FPL) s "Komunistickou stranou Salvádoru" (PCS) a troma ďalšími opozičnými hnutiami; "Revolučnou armádou ľudu" (ERP), "Národným odporom" (NR) a "Revolučnou stranou stredoamerických pracujúcich" (PRTC). Hlavnými lídrami novovzniknutej FMLN boli Cayetano Carpio († 1983), Salvador Sánchez Cerén, Mélida Anaya Montesová († 1983) či Schafik Handal.
Hoci počas občianskej vojny pravicová armádna junta voči FMLN a jej priaznivcom postupovala veľmi tvrdo, FMLN si dokázala udržať pomerne silnú vojenskú pozíciu a napriek snahám oveľa početnejšej a lepšie vyzbrojenej armády dlhodobo kontrolovala veľkú časť vidieckych oblastí hlavne na severe krajiny. To bolo možné jednak vďaka pomerne veľkej podpore zo strany obyvateľstva a jednak aj vďaka podpore zo strany Kuby, ktorá FMLN dodávala zbrane, hoci len v obmedzenej miere.
Po skončení vojny v roku 1992 sa FMLN demilitarizovalo a zaradilo do politického života, pričom sa už po prvých demokratických voľbách v roku 1994 zaradilo medzi najsilnejšie strany v krajine. Väčšinu kresiel v salvádorskom parlamente získala FMLN po voľbách v rokoch 2000, 2003 a 2009, mimo toho vždy skončila maximálne na druhom mieste za konzervatívnou stranou ARENA. V prezidentských voľbách prvýkrát uspela až v roku 2009, keď sa jej kandidát Carlos Mauricio Funes stal prvým ľavicovo orientovaným prezidentom Salvádora. V nasledujúcich prezidentských voľbách v roku 2014 uspel aj ďalší kandidát hnutia, bývalý povstalecký veliteľ Salvador Sánchez Cerén.
Deep Blue

Deep Blue je šachový superpočítač vytvorený firmou IBM. V roku 1997 porazil Garri Kasparova, čo sa považuje za prelomovú udalosť v dejinách šachu a počítačov.
Za predchodcu Deep Blue je považovaný počítač Deep Thought.
Assassin's Creed (séria)

Assassin's Creed je názov série historicky zameraných počítačových hier s obsahom fikcie, ktorej autorom je spoločnosť Ubisoft Montreal a dosiaľ vydávaná firmou Ubisoft. Staršie hry (čítaj nižšie) sa pohybujú v rozmedzí akčnej adventúry, open world hry s prvkami stealth akcie. Posledné dve hry (Assassin's Creed Odyssey a Assassin's Creed Valhala) sa silno vzdialili od koreňov série. Nie sú tak zamerané na stealth a sú to plnohodnotné RPG čo veľa hráčov kritizuje. Ubisoft vyhlásil, že Assassin's Creed hry už nebudú ako predtým a chcú skúsiť niečo nové lebo obsah hier sa stále opakoval. Aj napriek tomu je séria veľmi úspešná u kritikov, hráčov aj finančne, dosiaľ sa predalo cca 77 miliónov kusov ..V roku 2016 vyšiel film Assasin’s Creed.
Majstrovstvá Európy v softbale mužov 1997

Majstrovstvá Európy v softbale mužov 1997 boli v poradí 3. majstrovstvá Európy v softbale mužov, ktoré organizuje Európska softbalová federácia (ESF). Konali sa v Bussum, v Holandsku od 18.24. augusta 1997, za účasti 5 tímov. Nováčikom turnaja bolo iba Nórsko. Titul získali prvýkrát softbalisti Česka. Ex-mastri Európy, domáci Holanďania, skončili na bronzovej priečke.
Skeet

Skeet je rekreačno-súťažná športová strelecká disciplína zameraná na presnosť. Slovo skeet je odvodené zo škandinávskeho slova pre streľbu. 
Cieľom je zasiahnutie ľahko trieštivých hlinených alebo asfaltových „holubov“ s veľkosťou (±) × (±) zo stanovíšť pod rôznymi uhlami. Terče sú vrhané z dvoch veží – vysokej a nízkej – stálym smerom a konštantnou počiatočnou rýchlosťou. Vrhacie veže stoja na protiľahlých bodoch polkružnice s polomerom , na ktorej je 8 stanovíšť, z ktorých strelec plní v rámci jednej streleckej položky, čo je 25 terčov, zadané úlohy (zásah striel v rôznom poradí).
Na streľbu sa v medzinárodných športových stretnutiach používajú dvojhlavňové brokovnice. Na každý terč je možné vystreliť iba raz, a na rozdiel od disciplíny "streľba na trap" musí strelec držať zbraň opretú v polovici trupu v tzv. loveckom postoji a na rameno ju pokladá až pri zbadaní terča.
Od roku 1968 je skeet športovou disciplínou v rámci Olympijských hier a v roku 2000 ju rozdelili na mužskú a ženskú kategóriu.
Milan Begović

Milan Begović, známy tiež pod pseudonymom Heres de la Maraja (* 19. január 1876, Vrlika – † 13. máj 1948, Záhreb) bol chorvátsky spisovateľ. Venoval sa najmä písaniu románov a drám. Svojimi dielami sa radí do literárnej moderny a avantgardy. Napísal drámy Pustolov pred vratima, Bez trećeg, Božji čovjek.
Životopis.
Narodil sa vo Vrlike 19. januára 1876. Jeho otec sa volal Ivan, matka Filomena, rodená Bressanová.
Saikaku ičidai onna

Saikaku ičidai onna (, ) je japonský čiernobiely film, ktorý natočil v roku 1952 Kendži Mizoguči.
Film bol natočený na námet románu, ktorý napísal Ihara Saikaku.
Film spadá do kategórie diel public domain, pretože všetky filmy vyrobené v Japonsku pred rokom 1953 boli uvádzané ako public domain.
Vox Continental

Vox Continental je tranzistorový combo organ, po prvýkrát predstavený v roku 1962. Je jeden z najznámejších a najpopulárnejších combo organov, slangovo nazývaný aj „Connie“. Bol navrhnutý aby nahradil ťažké organy s rotujúcimi reproduktormi v ozvučnici, ako je napríklad Hammond B3. Preslávila ho hlavne skupina The Doors, kde Ray Manzarek hral na ňom napríklad v skladbe „Light My Fire“, alebo ho použila aj skupina The Animals v songu „The House of the Rising Sun“. V dnešnej dobe má tento nástroj medzi hudobníkmi veľkú hodnotu. Je charakteristický oranžovo-čiernym obalom a obrátenou farbou klaviatúry. Vyrábali sa aj typy s dvoma klaviatúrami, a vizuálne sa líšili modely vyrobené v Anglicku a Taliansku.
Imre Nagy

Imre Nagy (* 7. jún 1896, Kaposvár, Rakúsko-Uhorsko – 16. jún 1958, Budapešť, Maďarsko) bol maďarský komunistický politik a premiér. Je významnou postavou maďarských dejín 20. storočia. 
Počas Maďarského povstania v roku 1956 sa postavil na stranu povstalcov a vyhlásil neutralitu Maďarska. O dva roky neskôr bol odsúdený za zradu a popravený obesením.
Gaeltacht

Gaeltacht [] (množné číslo "Gaeltachtaí" []) je označenie pre oblasti, v ktorých írčinu používa značná časť obyvateľstva. V Írsku sa označenie Gaeltacht alebo "an Ghaeltacht" vzťahuje na súbor regiónov alebo na ľubovoľný z nich, v ktorých vláda uznáva, že írčina je prevládajúcim jazykom používaným v domácnosti. Množné číslo ("Gaeltachtaí") označuje viacero jednotlivých regiónov. Gaeltacht nie je súvislé územie, skladá sa zo 7 od seba oddelených častí hlavne na západe Írska.
Medzinárodné letisko Hurgada

Medzinárodné letisko Hurgada (), (IATA: HRG, ICAO: HEGN) je medzinárodné letisko, ktoré sa nachádza v meste Hurgada v Egypte. 
Letisko sa nachádza vo vnútrozemí, 5 km juhozápadne od Al-Dahar (centrum Hurgady). 
V roku 2011 odbavilo 5 975 423 cestujúcich, čo bolo o 25,9 % menej ako v roku 2010.
Terminál.
Letisko má v súčasnosti iba jeden terminál. V posledných rokoch bolo realizované veľké množstvo rozširujúcich prác, vrátane stavby príletovej haly v cene 155 miliónov amerických dolárov.